EkBass/fiwiki-20250220-pages-articles huggingface dataset:
Matti Pohjanpalo

Matti Leander Pohjanpalo (sukunimi vuoteen 1906 Friis; 16. helmikuuta 1871 Kalajoki – 10. lokakuuta 1918 Kokkola) oli suomalainen insinööri ja tehtaanjohtaja. Hän oli nuorin kolmesta Friisin tehtailijaveljeksestä jotka perustivat Veljekset Friis Oy-nimisen valimo- ja konepajayrityksen. Pohjanpalon vanhemmat olivat Kalajoen lukkari Johan Friis (vuodesta 1906 Pohjanpalo) ja Katariina Margareeta (Kaisa) Iso-Pöntiö.geni.com:Matti Leander Juhonpoika Pohjanpalo Hän opiskeli ensin kotonaan yksityisesti ja kävi sitten kaksi luokkaa yksityistä Oulun suomalaista oppikoulua. Pohjanpalo oli 1880-luvulla opissa veljiensä Tuomas ja Juhani Pohjanpalon Kalajoelle perustamassa metalliverstaassa. Hän kävi vuosina 1888–1890 teollisuuskoulua Kuopiossa ja Tampereella ja toimi sitten opettajana Friisin tehtaan yhteydessä vuosina 1890–1892 toimineessa teollisuuskoulussa. Matti Pohjanpalo suoritti vielä käytännön harjoittelua Putilovan tehtailla Venäjällä ja useassa eri tehtaassa Ruotsissa sekä opiskeli teollisuushallituksen stipendin avulla Ateneumin taideteollisuusosastolla Helsingissä. Kun Friisin veljekset perustivat uuden valimon ja konepajan Kokkolan Ykspihlajaan, siirtyi Juhani Pohjanpalo johtamaan sitä ja Matti Pohjanpalon vastuulle jäi Kalajoen tehdaslaitos. Matti Pohjanpalo alkoi sitten suunnitella suuren köysitehtaan perustamista Kokkolaan. Tämä Suomen Köysitehdas aloitti toimintansa 1901 Matti Pohjanpalon johdolla. Tehtaassa valmistettiin laivaköysiä, merimies- ja kalastajaköysiä sekä myöhemmin myös tavallisia kauppaköysiä. Köysien raaka- aineena käytettiin hamppua, manillaa, kookosta ja alvetta. Tehtaan pinta-ala oli noin 5000 neliömetriä, ja sen köysirataosasto toimi 350 metriä pitkässä rakennuksessa. Koneet toimivat sähkövoimalla, ja ne oli rakennettu Veljekset Friisin omassa konepajassa. Köysitehdas tuhoutui kuitenkin vuonna 1910 salaman sytyttämässä tulipalossa, eikä sitä rakennettu enää uudelleen. Matti Pohjanpalo lähti vuonna 1913 Agros Oy:n Etelä-Pohjanmaan piirin palvelukseen ja viimeksi hän oli suunnittelemassa uutta köysitehdasta Viipuriin; tämä hanke kuitenkin kariutui Pohjanpalon ennenaikaiseen kuolemaan, sillä hän menehtyi marraskuussa 1918 espanjantautiin. Matti Pohjanpalo oli veljiensä Tuomaksen ja Juhanin tavoin innokas suomalaisuusaatteen kannattaja. Hän oli mukana perustamassa suomenkielistä yhteiskoulua, kansakoulua ja emäntäkoulua Kokkolaan. Matti Pohjanpalo oli naimisissa vuodesta 1897 Lydia Niemisen (1877–1969) kanssa, ja heillä oli viisi lasta (kolme poikaa ja kaksi tyttöä). == Lähteet == * Kirjastovirma: henkilögalleria - Matti Pohjanpalo ===Viitteet=== == Aiheesta muualla == * Weljekset Friis Osakeyhtiö Pohjanpalo, Matti Luokka:Suomalaiset insinöörit Luokka:Vuonna 1871 syntyneet Luokka:Vuonna 1918 kuolleet
Litterointi

Litterointi on äänitallenteen puhtaaksikirjoittaminen tekstimuotoon. Litteroinnissa tyypillisesti ääninauhurilla tallennettu haastattelu kirjoitetaan tekstiksi. Litterointi on aikaa vievää, sillä litteroija voi joutua kelaamaan samaa ääninäytteen kohtaa useamman kerran, ennen kuin hän saa selvää puhutusta asiasta. == Katso myös == * Puheentunnistus * Tekstitys == Lähteet == Luokka:Kirjoitus Luokka:Seulonnan keskeiset artikkelit de:Transkription (Schreibung) ru:Практическая транскрипция
Don’t Let Me Be the Last to Know

Don’t Let Me Be the Last to Know on Britney Spearsin kappale ja viimeinen single hänen toiselta studioalbumiltaan Oops!… I Did It Again. Se julkaistiin 7. tammikuuta 2001. Kappaleen ovat kirjoittaneet Robert Lange, Shania Twain ja Keith Scott. Musiikkivideon kappaleeseen on ohjannut Herb Ritts. Suomen virallisella singlelistalla kappaleen paras sijoitus oli 17. == Lähteet == Luokka:Vuoden 2001 kappaleet Luokka:Britney Spearsin kappaleet
True Brit

True Brit on Beth Petersin kirjoittama vuonna 1999 julkaistu kirja. Teos kertoo poptähti Britney Spearsin elämästä. Kirjan julkaisi suomeksi WSOY vuonna 2000. Suomennoksen teki Ulla Selkälä. == Lähteet == * Luokka:Vuoden 1999 kirjat Luokka:Elämäkerrat ja muistelmat Luokka:Britney Spears Luokka:Kirjat musiikista
The Trashmen

The Trashmen oli yhdysvaltalainen rock and roll -yhtye. Yhtye on ollut aktiivinen vuosien 1962–1967 välillä, jonka jälkeen yhtye hajosi. Vuonna 1982 yhtye teki paluun ja oli aktiivinen vuoteen 2016 saakka. Yhtyeen tunnetuin kappale on "Surfin’ Bird", jota lukuisat artistit ovat versioineet. The Trashmen on esiintynyt myös Euroopassa, muun muassa Alankomaissa, Saksassa, Ranskassa, Espanjassa, Belgiassa, Italiassa, Itävallassa, Ruotsissa, Norjassa ja Suomessa. == Kokoonpano == * Tony Andreason * Dal Winslow * Bob Reed * Mark Andreason === Entiset jäsenet === * Steve Wahrer == Diskografia == === Albumit === * Surfin' Bird Garrett Sundazed - 1963 * Bird Dance Beat Garrett Soma - 1965 * Comic Book Collector - 1989 * Live Bird '65–'67 - 1990 * Tube City!: The Best of the Trashmen Sundazed - 1992 * The Great Lost Trashmen Album Sundazed - 1994 * Bird Call!: The Twin City Stomp of the Trashmen Sundazed (4-CD box set) - 1998 * Teen Trot: Live At Ellsworth, WI, August 22, 1965 Sundazed - 2009 * Deke Dickerson and the Trashmen: Bringing Back the Trash - 2014 === Singlet === * "Surfin' Bird"/"King of the Surf" - 1963 * "Bird Dance Beat"/"A-Bone" - 1964 * "Bad News"/"On the Move" - 1964 * "Peppermint Man"/"New Generation" - 1964 * "Whoa Dad"/"Walking My Baby" - 1964 * "Dancing With Santa"/"Real Live Doll" - 1964 * "Hanging on Me"/"Same Lines" - 1965 * "Bird '65"/"Ubangi Stomp" - 1965 * "Keep Your Hands Off My Baby"/"Lost Angel" - 1965 * "Green, Green Backs Back Home"/"Address Enclosed" - 1967 * "I'm A Trashman"/"Torture"/"Bop A Lena"/"Brewski - 2013 Luokka:Surfyhtyeet Luokka:Yhdysvaltalaiset rockyhtyeet
Natriumnitraatti

Natriumnitraatti (NaNO3) on valkoinen kiinteä suola, joka liukenee hyvin veteen. Natriumnitraattia kutsutaan myös nimillä chilen- ja perunsalpietari erotuksena perinteisestä salpietarista, joka on kaliumnitraattia. Natriumnitraattia käytetään lannoitteisiin, pyrotekniikassa, säilöntäaineena, rakettien polttoaineessa, nitrauskemikaalina, hapettimena sekä lasin ja keramiikan valmistuksessa. Chilen, Perun ja Bolivian välinen Tyynenmeren sota sai osittain alkunsa taistelusta alueen rikkaista natriumnitraattivaroista. Maailman suurimmat salpietarimalmiesiintymät oli Atacaman aavikolla. Natriumnitraattia kaivettiin alueella runsaasti 1940-luvulle saakka. Natriumnitraatin arvo oli laskenut koko 1900-luvun, mihin vaikutti Haber- Bosch-menetelmän kehittäminen. Salpietarimalmia kaivetaan Chilestä edelleen. Siitä saadaan natriumnitraatin lisäksi kaliumnitraattia, natriumsulfaattia ja jodia. Natriumnitraattia valmistetaan myös keinotekoisesti neutralisoimalla typpihappoa soodalla. Elintarvikkeissa käytettävä natriumnitraatin E-koodi on E251. ==Lähteet== == Aiheesta muualla == * Luokka:Natriumyhdisteet Luokka:Nitraatit Luokka:Säilöntäaineet
Mediatekniikka

Mediatekniikka on tietotekniikan ala, joka painottuu digitaalisen median tekniikkaan. Digitaalisuus viittaa informaation tallennukseen ja välitykseen tietokoneelle sopivaan tapaan. Media viittaa viestimiin sekä erilaisiin ilmaisun välineisiin, kuten tekstiin, kuvaan, ääneen ja liikkuvaan kuvaan. Media-alan ideana on tiedon ja elämysten välittäminen joko graafisesti painoviestintää käyttäen tai sähköisesti digitaalisessa muodossa. Sen kehitys on nopeaa ja sitä vauhdittaa digitalisoituminen sekä eri medioiden sisällöllinen ja teknologinen läheneminen eli konvergenssi.Metropolia Ammattikorkeakoulu, Mediatekniikan koulutusohjelma Viitattu 04.12.2008 ==Sijoittuminen työelämään== Mediatekniikan insinööri voi toimia seuraavanlaisissa työtehtävissä: (erikoistuttuaan digitaaliseen viestintään) *Ohjelmoija, tietojärjestelmä- tai tekninen suunnittelija *3D- tai virtuaaliympäristösuunnittelija *käyttöliittymäsuunnittelija *projektipäällikkö *konsultti *kouluttaja *yrittäjä *sisältösuunnittelija (erikoistuttuaan graafiseen viestintään) *kirjapainojen esimies- ja asiantuntijatehtävät *markkinointitehtävät == Koulutus == Suomessa mediatekniikan insinöörin tutkinto suoritetaan yleensä ammattikorkeakoulussa täyspäiväisenä nuorten koulutuksena tai työn ohessa aikuiskoulutuksena. Tutkinnon laajuus on 240 opintopistettä ja se on mahdollista suorittaa Metropolia Ammattikorkeakoulussa, Jyväskylän ammattikorkeakoulussa, Lahden ammattikorkeakoulussa ja Centria ammattikorkeakoulussa. Opintoihin kuuluu myös harjoittelu 30 opintopistettä, joka antaa valmiudet käytännön töihin.Ammattikorkeakoulu Viitattu 07.12.2008 Mediatekniikassa opitaan määrittelemään, suunnittelemaan ja toteuttamaan näyttäviä ja tyylikkäitä web- sivustoja ja –palveluita, sovelluksia ja pelejä eri päätelaitteet huomioiden, ja ymmärtämään eri tekniikat, joilla palvelut toteutetaan. Opintojen keskeisiä aihealueita ovat eri mediat (teksti, kuva, video, ääni ja niiden käsittely). Opetukseen kuuluvia oppiaineita on muiden muassa seuraavat: Multimediasovellukset, käyttöliittymät ja käytettävyys, WWW -tekniikat ja -ohjelmointi, Digitaalitekniikka, Käyttöjärjestelmät, Tietokannat, Tietoverkkotekniikan perusteet, Ohjelmoinnin perusteet, Olio-ohjelmointi, WWW- tekniikat, Multimediaprojektit, Digitaalinen video ja audio, Multimediaohjelmointi, Ohjelmistosuunnittelu, Verkkopalvelut, WWW- palvelinohjelmointi, WWW-visualisointi, Web-sovellusten ohjelmointi, Kyberturvallisuus, Open Source -sovellukset, XML Techniques, Marketing Planning and Measurements, 3D-mallintamisen perusteet, Mobile Programming ja Embedded systems and design. ==Katso myös== * Tietotekniikka * Viestintä * Medialukutaito ==Lähteet== Luokka:Media Luokka:Tietotekniikka
Cairns-ryhmä

Cairns-ryhmä on 19:n maataloustuotteita vievän maan eturyhmä. Sen jäsenmaat ovat Argentiina, Australia, Bolivia, Brasilia, Chile, Costa Rica, Etelä- Afrikka, Filippiinit, Guatemala, Indonesia, Kanada, Kolumbia, Malesia, Pakistan, Paraguay, Peru, Thaimaa, Uruguay ja Uusi-Seelanti. Nimi on peräisin Australian Cairns-nimisestä kaupungista, jossa ryhmän perustamiskokous pidettiin 1986. Australian hallitus johti ryhmän muodostamista, mutta eräät Kaakkois-Aasian maat ovat olleet maatalouskaupan yhteistyössä ASEANin kautta. Ryhmä ajaa radikaalia maatalousreformia ja tukien poistamista. == Lähteet == == Aiheesta muualla == * Cairns Groupin verkkosivut * Cairns Group Farm Leaders Luokka:Kansainväliset talousjärjestöt Luokka:Aasian talous Luokka:Australian ulkopolitiikka
Danakilin aavikko

Danakilin aavikko (lyhyemmin Danakil) on Etiopiassa sijaitseva aavikko, joka ulottuu myös Eritrean ja Djiboutin alueille. Afarin syvängössä sijaitseva aavikko on yksi maailman kuumimmista paikoista. Päivän keskilämpötila Danakililla on 27 °C ja korkeimmillaan lämpötila nousee jopa 55 °C:seen. Vuotuinen sademäärä on alle 200 millimetriä. Danakilin alueella on merkittävää seismistä aktiivisuutta ja useita aktiivisia tulivuoria. Aavikon merkittävin luonnonvara on vuorisuola, jota saa suolatasangoilta alueen suolajärvien ympäriltä. Danakilin aavikolla on myös mangaani- ja potaskavaroja. == Lähteet == == Aiheesta muualla == * Eritrea (globalis.fi) Luokka:Etiopian maantiede Luokka:Eritrean maantiede Luokka:Djiboutin maantiede Luokka:Afrikan aavikot
Asemakirjuri

Asemakirjuri on nykyisin poistettu rautatiealan ammatti. Asemakirjuri oli suurempien rautatieasemien vuorotyönjohtaja, joka hoiti asemaa iltaisin ja öisin. Kapeat kiskot Asemakirjurin pätevyysvaatimuksiin kuului kauan sähkötystaito, kunnes lennättimet poistettiin käytöstä. Yleisesti asemakirjurit toimivat aseman konttorinhoitajina eli huolehtivat aseman kirjanpidosta, lipunmyynnistä, rahti- ja kiitotavarasta sekä postista ja kaikenlaisesta muustakin juoksevasta työstä. Asemakirjurit kuuluivat vuoden 1950 käskykirjeen mukaan (käskykirje 40/1950)yhdeksänteen virkapukuluokkaan VR käskykirje 40/1950 . Asemakirjurilla oli oikeus käyttää punaista junasuorittajan virkalakkia jossa leukanauhat olivat hopeanväriset. Kapearaiteisilla rautateillä ei asemakirjureilla ollut yleensä varsinaista virkapukua, ainoastaan virkalakki. == Lähteet == * Kapeat kiskot, luku Virkapuvuista kapearaiteisilla, s. 190, ISBN 951-96543-1-3 (sid.) === Viitteet === Luokka: Rautatiealan ammatit
Asemapäällikkö

Asemapäällikkö on VR:n käytöstä poistunut rautatiealan ammatti. Asemapäällikkö toimii kunkin liikennepaikan vastuullisena päällikkönä. Hänen kauttaan kulkee kaikki toiminta asemalla. Asemapäällikön pätevyysvaatimuksiin kuului sähkötystaito aina lennättimen käytöstä poistamiseen asti. Tämä ei ollut mikään ongelma, koska pääsääntöisesti asemapäälliköksi ylennyttiin asemakirjurin kautta. Suurimmilla asemilla oli erikseen sähköttäjä. Aiemmin asemapäällikkö toimi vain päivävuorossa ja muita aikoja varten asemilla oli asemakirjuri. Asemapäällikkö kuului kuudenteen eli toiseksi korkeimpaan kentällä toimivaan virkapukuluokkaan.VR käskykirje 40/1950 Hihalaatassa oli yksinkertainen ristikkonauha ja sen alla kaksi puolileveää nauhaa. Virkalakin leukapunokset olivat kullanväriset. Asemapäällikkö hoiti suuret linjat ja kantoi päävastuun. Hän toimi tarvittaessa myös epäitsenäisten liikennepaikkojen vastuullisena johtajana, näin muun muassa Jokioisten rautatiellä, jossa Minkiön asema oli Jokioisten aseman alainen laiturivaihde, vaikka siellä oma pysäkinhoitaja olikin. 2000-luvulla asemapäällikön nimike poistettiin virkakäytöstä. Nimike on edelleen käytössä muun muassa Jokioisten Museorautatiellä. == Lähteet == == Aiheesta muualla == Luokka: Rautatiealan ammatit
Cause for Conflict

Cause for Conflict on thrash metal -yhtye Kreatorin vuonna 1995 julkaistu seitsemäs albumi. Albumi jatkoi musiikillisesti Renewal-albumilla aloitettua kokeilevampaa, vähemmän thrash-pitoista vaihetta. Cause for Conflict on Kreatorin ainoa albumi, jolla rumpali Jürgen Reil ei ole mukana. ==Kappaleet== Kaikki kappaleet sanoittanut Mille Petrozza. # # # # # # # # # # # # ==Kokoonpano== * Mille Petrozza – kitara, laulu * Joe Gangelosi – rummut * Christian Giesler – basso * Frank Gosdzik – kitara == Aiheesta muualla == * * Luokka:Kreatorin albumit Luokka:Vuoden 1995 albumit
Yövartija

Yövartija voi tarkoittaa: *yöllä työskentelevä vartija, katso vartija *Yövartija (Nightwatch), vuoden 1997 yhdysvaltalainen jännityselokuva *Yövartija, Aku Ankan taskukirja *yövartijavaltio, poliittisen filosofian käsite.
Outcast (albumi)

Outcast on thrash metal -yhtye Kreatorin vuonna 1997 julkaistu kahdeksas albumi. Levyllä on kuultavissa vaikutteita industrialista ja goottirockista. ==Kappaleet== # # # # # # # # # # # # # #As We Watch the West (Japanin painoksen bonusraita) == Kokoonpano == * Mille Petrozza – kitara, laulu, ohjelmointi * Thomas Vetterli – kitara, ohjelmointi * Christian Giesler – basso * Jürgen Reil – rummut, ohjelmointi == Arvostelut == * Allmusic: Allmusic review == Lähteet == == Aiheesta muualla == * * Luokka:Kreatorin albumit Luokka:Vuoden 1997 albumit
Béla Bakosi

Béla Bakosi (s. 18. kesäkuuta 1957) on entinen unkarilainen kolmiloikkaaja. Bakosi sijoittui Prahan EM-kilpailuissa 1978 kolmiloikassa 15:nneksi tuloksella 15,74 m. Moskovan 1980 olympialaisissa hän sijoittui seitsemänneksi tuloksella 16,47 m. Ateenan EM-kilpailuissa 1982 hän saavutti uransa ainoan ulkoratojen arvokisamitalin sijoittuessaan pronssille tuloksella 17,04 m. Helsingin MM-kilpailuissa 1983 hän oli seitsemäs tuloksella 16,83 m. Los Angelesin 1984 olympialaisiin hän ei osallistunut Unkarin liityttyä kisoja boikotoivien maiden joukkoon. Stuttgartin EM-kilpailuissa 1986 Bakosi sijoittui 12:nneksi tuloksella 16,09 m. Sisäratojen EM-kilpailuissa Bakosi saavutti kuusi mitalia. Kultaa hän voitti Sindelfingenissä 1980 tuloksella 16,86 m ja Milanossa 1982 tuloksella 17,13 m. Lisäksi hän ylsi pronssille Budapestissa 1983 tuloksella 16,90 m, Göteborgissa 1984 tuloksella 17,15 m ja Madridissa 1986 tuloksella 16,93 m sekä hopealle Budapestissa 1988 tuloksella 17,25 m. ==Lähteet== * * * * ==Aiheesta muualla== * Luokka:Unkarilaiset kolmiloikkaajat Luokka:Vuonna 1957 syntyneet Luokka:Elävät henkilöt
Gábor Katona

Gábor Katona (s. 1. lokakuuta 1952) on unkarilainen kolmiloikkaaja. Katona sijoittui alle 20-vuotiaiden EM-kilpailuissa 1970 kolmiloikassa kolmanneksi ja pituushypyssä kymmenenneksi. Prahan EM-kilpailuissa 1978 hän sijoittui kolmiloikassa 12:nneksi tuloksella 16,18 m. Sisäratojen EM-kilpailuissa Wienissä 1979 hän sijoittui neljänneksi tuloksella 16,54 m. ==Lähteet== * * ===Viitteet=== ==Aiheesta muualla== * Luokka:Unkarilaiset kolmiloikkaajat Luokka:Unkarilaiset pituushyppääjät Luokka:Vuonna 1952 syntyneet Luokka:Elävät henkilöt
Mies San Fernandosta

Mies San Fernandosta on James Fargon ohjaama toimintakomedia vuodelta 1978. Se merkitsi suunnanvaihtoa pääosaa esittävälle Clint Eastwoodille, sillä elokuva sisältää paljon komediallisia tilanteita ja ajoittain lähes sarjakuvamaisia nyrkkitappeluita, jotka eivät ole raakoja ja väkivaltaisia niin kuin Eastwoodin aiemmissa elokuvissa. Lisäksi juoni ei ole kovin merkittävä; elokuva nojaa enimmäkseen humoristiseen tilannekomiikkaan ja kantrimusiikkiin. Eastwoodin näyttelemän hahmon ”apurina” on oranki. Suosiota seurasi jatko-osa Lällärit lakoon kaksi vuotta myöhemmin. Clint Eastwood on rekka- autonkuljettaja Philo Beddoe, joka ottelee rahasta paljain nyrkein. Hänen seuranaan ovat Clyde-oranki, kaveri Orville Broggs (Geoffrey Lewis) ja naisystävä Lynn Halsey-Taylor (Sondra Locke). ==Lähteet== Luokka:Yhdysvaltalaiset toimintakomediat Luokka:Yhdysvaltalaiset road moviet Luokka:Vuoden 1978 yhdysvaltalaiset elokuvat Luokka:Elokuvat apinoista Luokka:James Fargon ohjaamat elokuvat Luokka:Warner Brosin elokuvat
Laura San Giacomo

Laura A. San Giacomo (s. 14. lokakuuta 1962 Hoboken, New Jersey, Yhdysvallat) on yhdysvaltalainen näyttelijä. Hänet tunnetaan muun muassa elokuvista Seksiä, valheita ja videonauhaa (1989), Pretty Woman (1990) ja Checking Out (2005) sekä televisiosarjoista Ammu vaan!, Hyvässä uskossa ja Veronica Mars. == Palkinnot == *CFCA Award (1990) *Independent Spirit Award (1990) *New Generation Award (1989) === Ehdokkuudet === *Saturn (2001) *Golden Globe (1990, 1999) *Bafta-palkinto (1990) == Yksityiselämä == Laura San Giacomo on ollut kaksi kertaa naimisissa, ensin näyttelijä Cameron Dyen kanssa 1990–1998 ja vuodesta 2000 näyttelijä Matt Adlerin kanssa. Hänellä on ensimmäisestä avioliitostaan yksi lapsi, vuonna 1995 syntynyt poika. == Aiheesta muualla == * Luokka:Yhdysvaltalaiset näyttelijät Luokka:Vuonna 1962 syntyneet Luokka:Elävät henkilöt
László Szalma

László Szalma (s. 27. lokakuuta 1957) on entinen unkarilainen pituushyppääjä. Szalma sijoittui Moskovan 1980 olympialaisten pituushypyssä neljänneksi tuloksella 813 cm. Hän hävisi pronssimitalisti Valeri Podlužnille viidellä senttimetrillä. Ateenan EM-kilpailuissa 1982 Szalma sijoittui 11:nneksi tuloksella 774 cm. Helsingin MM-kilpailuissa 1983 hän sijoittui neljänneksi samalla tuloksella 812 cm kuin pronssimitalisti Mike Conley. Los Angelesin 1984 olympialaisiin hän ei osallistunut Unkarin liityttyä kisoja boikotoivien maiden joukkoon mutta Soulin 1988 olympialaisissa hän sijoittui kuudenneksi tuloksella 800 cm. Ennätyksensä 830 cm Szalma hyppäsi Budapestissa 7. heinäkuuta 1985. Se on Unkarin ennätys vielä 23 vuotta myöhemminkin. Sisäratojen EM-kilpailuissa Szalma saavutti kuusi mitalia. Kultaa hän voitti Milanossa 1978 tuloksella 783 cm ja Budapestissa 1983 tuloksella 795 cm. Lisäksi hän ylsi pronssille San Sebastiánissa 1977 tuloksella 778 cm sekä hopealle Pireuksessa 1985 tuloksella 815 cm (hänen maanmiehensä Gyula Bálóczi voitti samalla tuloksella), Madridissa 1986 tuloksella 824 cm ja Budapestissa 1988 tuloksella 803 m. ==Lähteet== * * * * * ==Aiheesta muualla== * Luokka:Unkarilaiset pituushyppääjät Luokka:Vuonna 1957 syntyneet Luokka:Elävät henkilöt
János Mihályfi

János Mihályfi on entinen unkarilainen kuulantyöntäjä. Mihályfi sijoittui Bernin EM-kilpailuissa 1954 kuulantyönnössä 11:nneksi tuloksella 15,18 m. Vuonna 1955 hän työnsi tuloksen 16,62 m ja sijoittui tuon vuoden maailmantilastossa 17:nneksi kuudenneksi parhaana eurooppalaisena. ==Lähteet== * * Luokka:Unkarilaiset kuulantyöntäjät Luokka:Syntymävuosi puuttuu Luokka:Elävät henkilöt
Ferenc Kövesdi

Ferenc Kövesdi on entinen unkarilainen kuulantyöntäjä. Kövesdi sijoittui Bernin EM-kilpailuissa 1954 kuulantyönnössä kuudenneksi tuloksella 15,70 m. ==Lähteet== * Luokka:Unkarilaiset kuulantyöntäjät Luokka:Syntymävuosi puuttuu Luokka:Mahdollisesti elävät henkilöt
Erich Juskowiak

thumb|Erich Juskowiakin hautakivi. Erich Juskowiak (7. syyskuuta 1926 Oberhausen – 1. heinäkuuta 1983 Dortmund) oli saksalainen jalkapalloilija. Juskowiak kuului Länsi-Saksan maajoukkueeseen vuosina 1951–1959 ja oli mukana maan vuoden 1958 MM-kisojen joukkueessa. Urallaan hän pelasi maajoukkueessa yhteensä 31 ottelua ja teki niissä neljä maalia. Seurajoukkuetasolla Juskowiak edusti FC 08 Oberhausenia, RW Oberhausenia, Wuppertalia ja Fortuna Düsseldorfia. == Lähteet == Luokka:Saksalaiset jalkapalloilijat Luokka:Vuonna 1926 syntyneet Luokka:Vuonna 1983 kuolleet
Zsigmond Nagy

Zsigmond Nagy (27. heinäkuuta 1937 Csengőd, Unkari – 1. maaliskuuta 2010 Budapest, Unkari) oli unkarilainen kuulantyöntäjä. Nagy sijoittui Belgradin EM-kilpailuissa 1962 kuulantyönnössä viidenneksi tuloksella 17,97 m. Kaksi vuotta myöhemmin Tokion olympialaisissa hän sijoittui viidenneksi tuloksella 18,88 m. Hänen edellään oli kolme yhdysvaltalaista sekä maanmies Vilmos Varjú. ==Lähteet== * * === Viitteet === Luokka:Unkarilaiset kuulantyöntäjät Luokka:Vuonna 1937 syntyneet Luokka:Vuonna 2010 kuolleet
Juho Keto

Juho Julius Keto () oli suomalainen jääkärivänrikki. ==Perhesuhteet== Hänen vanhempansa olivat maanviljelijä Antti Keto ja Emma Finnilä. Hänelle syntyi lapsi 15.9.1912 Senja Lyydia Aapramintytär Soidinkankaan kanssaSukutietokanta . Keisarin sukuseura. Tauno Aaprami AholaHenkilö: Tauno Aaprami Ahola. Ldf.fi. Tauno Aaprami Ahola. Sotasampo.fi., mutta suhdetta ei koskaan virallistettu. Hänet vihittiin avioliittoon vuonna 1920 Laina Elma Vesisenahon kanssa.Suomen jääkärien elämäkerrasto 1938.Suomen jääkärien elämäkerrasto 1975. ==Opinnot== Keto kävi kansakoulun ja vuonna 1918 Haminan taistelukoulun. ==Jääkärikausi== Keto työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 23. tammikuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== Keto astui Suomen armeijan palvelukseen Saksassa 7. helmikuuta 1918 sotilasvalan ja palvelusitoumuksen allekirjoitettuaan, jonka jälkeen hänet ylennettiin aliupseeriksi. Takaisin Suomeen hän palasi 18. helmikuuta 1918 jääkärien etujoukon mukana Vaasaan. Vaasasta hänet komennettiin konekivääriupseeriksi Karjalan 2. rykmentin 10. pataljoonaan. Hän osallistui sisällissodan taisteluihin Ahvolassa ja Naulasaaressa sekä Viipurissa. Keto haavoittui lievästi taistelussa Ahvolassa 6. maaliskuuta 1918. ==Sisällissodan jälkeinen aika== Sisällissodan jälkeen Keto määrättiin 19. toukokuuta 1918 alkaen opettajaksi alipäällystökursseille Sortavalaan, jonka jälkeen hän palasi takaisin 2. Karjalan rykmenttiin, josta muodostettiin myöhemmin Itä- Suomen jalkaväkirykmentti 5. Itä-Suomen Jalkaväkirykmentistä hänet siirrettiin nuoremmaksi upseeriksi 6. marraskuuta 1918 Karjalan kaartin rykmentin 2. pataljoonaan. Armeijasta Keto erosi 28. helmikuuta 1919 ja siirtyi Suojeluskuntajärjestön palvelukseen. Hänet sijoitettiin 1. lokakuuta 1919 paikallispäälliköksi Vetelin suojeluskuntaan, jossa hän palveli 1. huhtikuuta 1921 saakka, jonka jälkeen erosi suojeluskunnasta ja työskenteli sen jälkeen maanviljelijänä. ==Talvi- ja jatkosota== Keto osallistui talvisotaan kuormastokomppanian päällikkönä Kokkolan sotilaspiirissä. Jatkosodan puhjettua hänet komennettiin väestönsuojelu komppanianpäälliköksi Jalkaväenkoulutuskeskus 13:een ja edelleen joukkueenjohtajaksi 953. Ilmasuojelukomppaniaan, josta hänet kotiutettiin vuonna 1942. Sotien jälkeen hän jatkoi kotitilansa viljelyä Vetelissä. Hänet haudattiin Veteliin. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1892 syntyneet Luokka:Vuonna 1964 kuolleet
Johannes Kiljunen

Johannes Matias Ilmari Kiljunen () oli suomalainen jääkäriluutnantti. Hänen vanhempansa olivat raatimies Yrjö Juhani Kiljunen ja Anna Henriikka Hartikainen. Hänet vihittiin avioliittoon vuonna 1919 Lempi Narisen kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Kiljunen kävi kaksi luokkaa Kuopion klassillista lyseota ja suoritti yksityisesti viidennen luokan Lappeenrannan yhteiskoulussa vuonna 1921. Hän suoritti jääkärialiupseereille järjestetyn aktiivikurssin Kadettikoulussa vuonna 1921 ja ampumatoimintakurssin vuonna 1924 sekä taktiikan soveltamiskurssin Suojeluskuntain päällystökoulussa vuonna 1925. ==Jääkärikausi== Kiljunen liittyi vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 28. marraskuuta 1917, josta hänet siirrettiin pataljoonan haupitsipatteriin 6. tammikuuta 1918. ==Suomen sisällissota== Kiljunen saapui Suomeen (Vaasaan) jääkäreiden pääjoukon mukana jefreitteriksi ylennettynä 25. helmikuuta 1918. Hänet komennettiin Suomen sisällissotaan Jääkäritykistön 3. patteriin ja osallistui sisällissodan taisteluihin Kurussa ja Muroleessa Tampereella. Tampereen valloituksen jälkeen suoritetussa tykistön uudelleen järjestelyssä hänet sijoitettiin Jääkäritykistöprikaatin 2. jääkäripatteriston 4. patterissa ja otti osaa taisteluihin Kämärällä ja Viipurissa. ==Sisällissodan jälkeinen aika== Sisällissodan jälkeen Kiljunen toimi Suomen tykistökoulussa, mistä hänet siirrettiin 29. elokuuta 1918 Laatokan Valamon saariasemalle. Valamosta hänet siirrettiin 10. marraskuuta 1918 kenttätykistörykmentti 2:n 3. patteriin ja edelleen 30. huhtikuuta 1919 alkaen kenttätykistörykmentti 3:n I patteristoon. Tykistöstä hänet siirrettiin 25. syyskuuta 1920 Uudenmaan rykmenttiin ja edelleen 15. kesäkuuta 1921 alkaen joukkueenjohtajaksi Savon jääkärirykmentin 8. komppaniaan. Armeijasta Kiljunen erosi 23. marraskuuta 1921. Seuraavana vuonna 1. syyskuuta hänet nimitettiin Viipurin suojeluskuntapiirin 5. alueen päälliköksi. Hänet haudattiin Lappeenrantaan. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1900 syntyneet Luokka:Vuonna 1926 kuolleet
Lionel Dietrichsen

Lionel Dietrichsen oli 1800-luvulla elänyt brittiläinen lintutieteilijä ja kauppias. Lionel Dietrichsen mainosti Literary Gazette -lehdessä 20. helmikuuta 1830, että hänellä on myytävänä laaja valikoima ulkomaisten lintujen nahkoja.Zoonomen 3\. joulukuuta 1834 Dietrichsen mainitaan patenttilääkkeiden ja parfyymien kauppiaana Oxford Streetillä.National Archives Dietrichsen nimesi linnuista vaeltajalurikin (Glossopsitta porphyrocephala).ITIS Hän julkaisi tiedonannon uudesta lajista Lontoossa vuonna 1832.Berliinin yliopiston kirjasto == Lähteet == Luokka:Brittiläiset ornitologit Luokka:Syntymävuosi puuttuu Luokka:Vuonna 1846 kuolleet
Karikehuiskijat

Karikehuiskijat (Sclerurus) eli aiemmalta nimeltään karikeorneerot on kaivajien heimoon kuuluva lintusuku. Aiemmin suku luettiin kuuluvaksi orneeroihin. Karikehuiskijoihin kuuluu 6 lajia. == Karikeorneeroihin (Sclerurus) kuuluvia lajeja == * Harmaakurkkuhuiskija (Sclerurus albigularis) * Isohuiskija (Sclerurus caudacutus) * Karikehuiskija (Sclerurus mexicanus) * Pikkuhuiskija (Sclerurus rufigularis) * Ruutukurkkuhuiskija (Sclerurus guatemalensis) * Valkokurkkuhuiskija (Sclerurus scansor) ==Lähteet== Luokka:Kaivajat
Pramoedya Ananta Toer

Pramoedya Ananta ToerJaavalaisilla ei ole länsimaisessa mielessä sukunimeä. Toer ei siis ole Pramoedyan sukunimi, hänestä käytetään yleensä virallisesti vain nimeä herra Pramoedya. (6. helmikuuta 1925 – 30. huhtikuuta 2006) oli indonesialainen kirjailija, joka kirjoitti esseitä, novelleja, romaaneja ja keskustelukirjoja ja käsitteli kotimaansa ja sen kansan historiaa. Hänen teostensa aihepiirit ulottuvat siirtomaavallan ajasta itsenäisyystaistelun ja Japanin miehityksen kautta siirtomaavallan jälkeisiin Sukarnon ja Suharton autoritaarisiin kausiin. Pramoedyan kirjoitukset joutuivat toisinaan siirtomaaisäntien ja myöhemmin kansallisten vallanpitäjien epäsuosioon. Pramoedyan tuotantoa sensuroitiin Indonesiassa ennen uudistusten aikaa, vaikka hänen maineensa Indonesian ulkopuolella kasvoi. Suharton valtakauden alussa Pramoedyaa pidettiin aiemman hallinnon jäänteenä, vaikka hän oli joutunut vastatusten edellistenkin vallanpitäjien kanssa. Hänet karkotettiin moneksi vuodeksi Burun saarelle, jolla pidettiin poliittisia vankeja. Siellä Pramoedya loi maineikkaimman teoksensa Buru Quartet, jota hän kertoi suullisesti muille vangeille ennen kuin se kirjoitettiin muistiin ja salakuljetettiin pois saarelta. Hän vastusti sekä eräitä Sukarnon että tämän seuraajan Suhartonkin ratkaisuja. Kritiikki hänen teoksissaan on usein kätkettyä, vaikka Pramoedya olikin kolonialismin ja rasismin suorasanainen vastustaja. Vuosien mittaisen vankeuden ja kotiarestin aikana hänestä tuli ihmisoikeuksien ja sananvapauden puolustajien cause célèbre. == Palkinnot ja tunnustukset == *1988 PEN/Barbara Goldsmith Freedom to Write -palkinto. *1989 Fund for Free Expression -palkinto, New York, Yhdysvallat *1992 English P.E.N Centre -palkinto, Britannia. *1992 Stichting Wertheim -palkinto, Alankomaat *1995 Ramon Magsaysay -palkinto journalismi, kirjallisuus ja luovat kommunikaatiotaiteet *1999 kunniatohtori, Michiganin yliopisto *1999 Chancellor's Distinguished Honor Award, Kalifornian yliopisto, Berkeley *2000 Chevalier de l'Ordre des Arts et des Lettres Republic of France *2000 11. Fukuoka, Aasian kulttuuripalkinto. *2004 Norjan kirjailijaliiton palkinto panoksesta maailmankirjallisuudelle ja ponnistelusta sananvapauden puolesta *2005 Maailman intellektuellit, 2005 Prospect. == Merkittävimmät teokset == *Kranji- Bekasi Jatuh, 1947 *Perburuan, 1950 *Keluarga Gerilya, 1950 *Bukan Pasarmalam 1951 *Cerita dari Blora 1952 *Gulat di Jakarta 1953 *Korupsi, 1954 *Midah - Si Manis Bergigi Emas, 1954 *Cerita Calon Arang, 1957 *Hoakiau di Indonesia 1960 *Panggil Aku Kartini Saja I & II, 1962 *Buru-kvartetto **Bumi Manusia, 1980 **Anak Semua Bangsa, 1980 **Jejak Langkah, 1985 **Rumah Kaca, 1988 *Gadis Pantai, 1982 *Nyanyi Sunyi Seorang Bisu, 1995 *Arus Balik, 1995 *Arok Dedes, 1999 *Mangir, 1999 *Larasati, 2000 == Lähteet == == Aiheesta muualla == * Tariq Ali, "On the Death of Pramoedya Ananta Toer" *Pramoedya Ananta Toer -sivusto *Pramoedya Ananta Toer, 81, Indonesian Novelist, Dies The New York Times, 30.4.2006 *Equinox Publishing *Pramoedya ja politiikka Luokka:Indonesialaiset kirjailijat Luokka:Vuonna 1925 syntyneet Luokka:Vuonna 2006 kuolleet
Mustajärvi (järvi Parkanossa)

Mustajärvi on kirkasvetinen ja karu latvajärvi Parkanon ja Karvian rajalla. Järven pinta-ala on 1,62 neliökilometriä ja rantaviivan pituus 8,1 kilometriä. Mustajärven laskujoki on Mustaluoma, joka virtaa pohjoiseen ja laskee Jalasjärven alueella Mustalampeen. Mustajärvi on erittäin herkkä ulkoiselle kuormitukselle ja ympäristönmuutoksille. Vuosien saatossa järven tila on huonontunut. Myös Mustaluomassa virtaavan veden määrä on vähentynyt. Mustajärven vesi on vähäravinteista, happipitoista sekä happamuudeltaan sopivaa vaikkapa ravuille ja lohikaloille. Vedenlaatu on yleisen käyttökelpoisuusluokituksen mukaan ollut erinomaista. Järvi sijaitsee pohjavesialueella. Vuosina 1989–2000 Mustajärveen istutettiin järvilohta, siikaa ja kuhaa. Järveä ympäröi kaksi turvetuotantoaluetta: Alkkia ja Sompaneva. Niiden tuotantopinta-ala on noin 620 hehtaaria. Ramboll Finland Oy (ent. Symo Oy) suoritti pölytarkkailuja alueella vuosina 2010, 2012 ja 2013, minkä lisäksi tarkkailuja jatkettiin vuonna 2014. Järven rannoilla on loma- asutusta, minkä voidaan osaltaan myös katsoa kuormittavan järveä, mutta vedenlaadun mittausten perusteella tätä ei ole havaittu. Mustajärven itärannalla sijaitsee julkinen uimaranta. Karvian puoleisella järven rannalla sijaitsee Korpiniemen metsäkämppä, joka on vuonna 1935 valmistunut Metsähallinnon kämppä. Rakennus on rakenteeltaan erikoinen: siinä on esimerkiksi jyrkkä katto. Rakennus on nykyisin yksityisomistuksessa. == Lähteet == Luokka:Parkanon järvet Luokka:Karvian järvet Luokka:Kyrönjoen vesistö
Pystynokat

Pystynokat (Xenops) on orneerojen heimoon kuuluva lintusuku. Sukuun kuuluu 3 lajia. == Pystynokkiin (Xenops) kuuluvia lajeja == * Kaitapystynokka (Xenops tenuirostris) * Ruskopystynokka (Xenops minutus) * Viirupystynokka (Xenops rutilus) ==Lähteet== == Aiheesta muualla == *ITIS: Xenops *
Säämiskäkanasterot

Säämiskäkanasterot (Thripophaga) on orneerojen heimoon kuuluva lintusuku. Sukuun kuuluu 5 lajia ==Lajit== * Pisamakanastero (Thripophaga gutturata) * Pisararintakanastero (Thripophaga amacurensis) * Punaleukakanastero (Thripophaga cherriei) * Säämiskäkanastero (Thripophaga fusciceps) * Viirurintakanastero (Thripophaga macroura) ==Lähteet== == Aiheesta muualla == *ITIS: Thripophaga *
Loppu hyvin, kaikki hyvin

Loppu hyvin, kaikki hyvin, () on William Shakespearen vuosina 1594–1609 kirjoittama komedia. Näytelmä ilmestyi painettuna vuonna 1623. Se perustuu yhteen Boccaccion Decameronen novelleista.William Shakespeare Info Nimensä näytelmä on saanut vanhasta sananlaskusta. Tarina on epäsäätyinen rakkaustarina ja sosiaalipsykologinen draama: Helena, köyhä mutta määrätietoinen neitonen rakastuu kreivittären poikaan nimeltä Bertram, ja saa tämä neuvokkuudellaan aviomiehekseen. == Suomennoksia == * Loppu hyvä, kaikki hyvä (suom. Paavo Cajander) * == Katso myös == * Luettelo William Shakespearen näytelmien elokuvasovituksista == Lähteet == == Aiheesta muualla == Luokka:Shakespearen näytelmät
Risuttajat

Risuttajat (Phacellodomus) eli aiemmalta nimeltään putkiorneerot on orneerojen heimoon kuuluva lintusuku. Sukuun kuuluu 9 lajia. == Risuttajiin (Phacellodomus) kuuluvia lajeja == * Isorisuttaja (Phacellodomus ruber) * Linnarisuttaja (Phacellodomus rufifrons) * Naskalirisuttaja (Phacellodomus dorsalis) * Pikkurisuttaja (Phacellodomus sibilatrix) * Pilkkurintarisuttaja (Phacellodomus striaticollis) * Punasilmärisuttaja (Phacellodomus ferrugineigula) * Ruskorisuttaja (Phacellodomus erythrophthalmus) * Täplärintarisuttaja (Phacellodomus maculipectus) * Viiruotsarisuttaja (Phacellodomus striaticeps) ==Lähteet== == Aiheesta muualla == *ITIS: Phacellodomus *
Cause célèbre

Cause célèbre, ransk. (monikko causes célèbres; ) on asia tai tapahtuma, joka herättää laajaa keskustelua, ulkopuolisten mielenilmauksia ja kiivasta julkista keskustelua. Sitä käytetään erityisesti julkisuutta saaneista ja pitkäkestoisista oikeustaisteluista. Sanonta on peräisin 37-osaisesta teoksesta Nouvelles Causes Célèbres, joka ilmestyi 1763. Teos oli kokoelma selostuksia tunnetuista ranskalaisista oikeudenpäätöksistä 1600- ja 1700-luvulta. Sanonta levisi laajalle Alfred Dreyfusin 1894 saaman vakoilutuomion saatua maailmanlaajuista huomiota. Luokka:Ranskankieliset sanat ja sanonnat
Kamateros

Kamateros (, ) oli merkittävä suku Bysantin valtakunnassa. Suvusta tuli kaksi patriarkkaa, Basilios II ja Johannes X, sekä keisarinna Eufrosyne Dukaina Kamatera. Tämän lisäksi suku tuotti lukuisia bysanttilaisia ylimyksiä. Luokka:Bysanttilaiset suvut
Kanamäki

Kanamäki on entisen Angelniemen kunnan kylä Etelä-Halikossa. Kylän keskus sijaitsee kyläalueen pohjoisosassa mäen päällä Pöyläntien varrella. Kanamäen naapurikyliä ovat Torkkila, Antola, Kokkila ja Toppjoki. Kanamäki on myöhäiskeskiaikainen uudisasutuskylä. Varhaisin maininta kylästä on vuodelta 1405, jolloin kylän kolme tilaa myytiin Turun tuomiokirkolle. Myöhemmin peruutuksissa tiloista tuli maallisia rälssitiloja. Kanamäki kuului 1700-luvulle asti Sauvoon, ja Halikkoon kuuluessa kylässä toteutettiin isojako vuonna 1784. Kylän tilaluku kasvoi 1900-luvulla torppien ja mäkitupien itsenäistyessä, sekä siirtoväen asuttamisessa. Kun Angelniemi liitettiin takaisin Halikkoon vuonna 1967, tuli Kanamäestä kunnan syrjäseutua. Nykyisin alueella ei ole palveluita eikä joukkoliikennettä, mutta valtaosa kylästä on edelleen pysyvästi asutettu ja vain harvat tilat ovat autioituneet. ==Lähteet== *Turun maakuntamuseon SARAKUM-projekti: Halikon kulttuuriympäristö ja arvot Luokka:Angelniemen kylät
Peltor

thumb|240px|Peltor Optime III -kuulosuojain Peltor (tunnetaan myös nimellä 3M Peltor) on kuulonsuojaimien, viestintäratkaisujen sekä suojakypärien ja kasvonsuojaimien valmistaja. Alkujaan ruotsalainen Peltor on valmistanut kuulosuojaimia yli 50 vuotta. Vuonna 2008 amerikkalainen 3M osti Peltorin. Vuonna 2009 se ilmoitti siirtävänsä tehtaat Wrocławiin Puolaan. == Lähteet == == Aiheesta muualla == * Peltorin kotisivu Luokka:Teollisuusyritykset
Miten haluatte

Miten haluatte () on William Shakespearen vuosina 1599–1600 kirjoittama komedia. Se perustuu Thomas Lodgen romanssiin Rosalynde. Se kertoo nuoresta neitosesta, Rosalindista, joka rakastuu Orlandoon, pakenee mieheksi pukeutuneena Ardenin metsään ja löytää sieltä turvapaikan, perheensä ja lopulta rakastettunsa.William Shakespeare Info Näytelmän lainatuin runo on Koko maailma (), ja se alkaa: Se on osa ritari Rolandin Jacques-pojan repliikkiä.Lahden kaupunginkirjasto ==Elokuvasovituksia == * Laurence Olivier esiintyi varhaisessa versiossa 1936, jonka ohjasi Paul CzinnerElonet * Suomessa tehtiin televisioversio 1964, rooleissa Liisamaija Laaksonen ja Tarja-Tuulikki Tarsala * Helen Mirren esitti pääosaa BBC:n sovituksessa vuonna 1978 * Christine Edzardin ohjaama nykymaailmaan sijoittunut versio kuvattiin 1992 * Kenneth Branagh ohjasi vuonna 2006 version, joka sijoittui 1800-luvun Japaniin * Katso myös Luettelo William Shakespearen näytelmien elokuvasovituksista == Suomennoksia == * Miten haluatte (suom. Paavo Cajander) * Esko Elstelä, 1970 * == Lähteet == ==Aiheesta muualla== *As You Like It - kokotekstinä *As You Like It - Gutenberg-projektissa Luokka:Shakespearen näytelmät
Boris Fjodorov

Boris Grigorjevitš Fjodorov (, 13. helmikuuta 1958 Moskova – 20. marraskuuta 2008 Lontoo) oli venäläinen taloustieteilijä ja poliitikko. Fjodorov valmistui 1980 Moskovan taloustieteiden instituutista. Vuosina 1980–1987 hän työskenteli Neuvostoliiton valtionpankissa, myöhemmin Tiedeakatemian alaisessa maailmantalouden instituutissa, jossa hän teki väitöskirjansa USA-Kanadan- instituutissa, ja 1989–1990 NKP:n keskuskomitean konsulttina. Hän oli laatimassa Gorbatšoville ns. 500 päivän talousohjelmaa. Vuonna 1990 Fjodorov nimitettiin Venäjän sosialistisen federatiivisen tasavallan finanssiministeriksi. Vuosina 1991–1992 hän johti Euroopan jälleenrakennus- ja kehityspankin Venäjän ja IVY-maiden osastoa. Joulukuusta 1992 hän oli Venäjän varapääministerinä, maaliskuuta 1993 finanssiministerinä. Fjodorov erosi hallituksesta alkuvuodesta 1994 ja perusti UFG-finanssiyrityksen, joka myytiin 2005 Deutsche Bankille. Hän oli duuman jäsen 1995–1998 ja syyskuusta 1998 uudelleen varapääministerinä. Hänen poliittinen tukijoukkonsa oli "Eteenpäin Venäjä!" -puolue. Hän oli vajaan vuoden liittovaltion veropalvelun johdossa. Fjodorov oli vuodesta 2005 Sberbankin ja Gazpromin ja noin kymmenen muun yrityksen hallitusten jäsen sekä UFG Private Equity ja Asset Management -yhtiöiden johtaja. Gazpromista hänen arvioidaan hallinneen noin seitsemää prosenttia. Fjodorov kuoli Lontoossa, jonne hänet lennätettiin hoitoon sairauskohtauksen jälkeen. Hän oli kuollessaan viisikymmenvuotias. Fjodorov kokosi venäläis-englantilaisen taloustermien sanakirjan, jonka vuoden 2000 painoksessa on noin 15 000 termiä. Hän oli innostunut historiasta ja ihaili Pjotr Stolypinia. Hän osallistui useiden keisarinaikaisten kartanoiden entisöintiin ja suojeluun. ==Lähteet== *Boris Fyodorov, 50, Dies; Guided Reforms in Russia, New York Times, 21.11.2008 Fjodorov, Boris Luokka:Neuvostoliittolaiset ministerit Fjodorov, Boris Fjodorov, Boris
Future Blues

Future Blues on yhdysvaltalaisen Canned Heat -yhtyeen elokuussa 1970 julkaistu albumi. Se on samalla viimeinen laatuaan, jolla on mukana alkuperäisjäsen ja laulunkirjoittaja Alan Wilson, sillä hän kuoli myöhemmin samana vuonna. Dr. John vierailee kappaleessa ”London Blues”. Cover-versio Wilbert Harrisonin kappaleesta ”Let's Work Together” muodostui hitiksi (UK #2, Sveitsi #8, AUT #15, USA #26). Albumin kansikuva on ideoitu kuuluisan toisen maailmansodan aikaisen valokuvan Iwo Jiman lipunnosto pohjalta. ==Kappaleet== # # # # # # # # # ===Vuoden 2000 uusintapainoksen bonuskappaleet=== # * # # # # ==Kokoonpano== ===Canned Heat=== *Alan Wilson - laulu, rytmikitara, huuliharppu *Bob Hite - laulu *Larry Taylor - basso *Fito de la Parra - rummut *Harvey Mandel - soolokitara ===Vierailijat=== *Dr. John - piano, torvet ==Arvostelut== *Allmusic () linkki ==Lähteet== Luokka:Canned Heatin albumit Luokka:Vuoden 1970 albumit
Mitta mitasta

Mitta mitasta () , vanhemman suomennoksen mukaan Verta verrasta on William Shakespearen vuosina 1601-1603 kirjoittama komedia. Se käsittelee armoa, oikeudenmukaisuutta, totuutta ja näiden suhdetta ylpeyteen ja nöyryyteen. Se on mahdollisesti saanut nimensä Matteuksen evankeliumin jakeen 7:2 mukaan: Raamattu Näytelmän roisto on Angelo, Wienin herttuan uskottu mies, joka toimii herttuan sijaisena, kun tämä kiertelee valtakuntaansa naamioutuneena kerjäläismunkiksi, jotta voisi tarkastella alamaistensa moraalia. Muita keskeisiä henkilöitä ovat sisarukset Claudio ja Isabella. Angelo määrää Claudion teloitettavaksi siveettömyydestä, ja Isabella yirittää pelastaa veljensä lähes hinnalla millä hyvänsä. Loppu on silti onnellinen.William Shakespeare Info == Suomennoksia == * * Verta verrasta (suom. Paavo Cajander) == Katso myös == * Luettelo William Shakespearen näytelmien elokuvasovituksista == Lähteet == == Aiheesta muualla == * Hannu Marttila: Neljät häät ja yhdet hautajaiset. Helsingin Sanomien blogit 2.1.2007. Luokka:Shakespearen näytelmät
Projekti 659

Projekti 659 () oli Neuvostoliiton laivaston viiden 1960-luvulla valmistetun ohjuksin aseistetun ydinsukellusveneen muodostama alusluokka. Projektin aluksia valmistui 1960–1962 viisi Komsomolin telakalla Komsomolsk-na-Amuressa. Niiden aseistuksena oli kahdeksan P-5 Pjatjorka () -risteilyohjusta. Käyttötarkoitus oli strateginen, ts. uhata Yhdysvaltain maaperää ydinohjuksilla. Kaikki veneet palvelivat Neuvostoliiton Tyynenmeren laivastossa. Ballististen ohjusten kehitys jätti veneet nopeasti vanhentuneiksi. Ne muunnettiin 1970-luvun alussa SALT-1-sopimuksen rajoitusten vuoksi hyökkäyssukellusveneiksi (projekti 659T, ).Gardiner, Robert s. 401 Kaksi aluksista poistettiin käytöstä onnettomuuksien seurauksena ja loput kolme vuoteen 1993 mennessä.Hampshire s. 45 == Alukset == Projekti 659Hampshire s. 21 nimi rakentaja kölinlasku vesillelasku valmistui kohtalo K-45 Komsomolsk-na-Amur 22. joulukuuta 1958 12. toukokuuta 1960 28. kesäkuuta 1961 K-59 Komsomolsk-na-Amur 30. syyskuuta 1959 25. syyskuuta 1960 16. joulukuuta 1961 K-66 Komsomolsk-na-Amur 26. maaliskuuta 1960 30. heinäkuuta 1961 30. kesäkuuta 1962 K-122 Komsomolsk-na-Amur 21. tammikuuta 1961 17. syyskuuta 1961 30. syyskuuta 1962 K-151 Komsomolsk-na-Amur 21. huhtikuuta 1962 30. syyskuuta 1962 28. heinäkuuta 1963 ==Lähteet== * * === Viitteet === ==Aiheesta muualla== Luokka:Ydinkäyttöiset sukellusveneet Luokka:Neuvostoliiton laivaston sukellusveneet
Sunny Day

”Sunny Day” on Kristiina Wheelerin eskoisalbumin Hitchin to Helsinki ensimmäinen single. Kappale sai ensisoittonsa The Voicen Ensireaktiossa 20. toukokuuta 2008, päivää myöhemmin se oli ladattavissa MTV3 Store Download sekä Helsingin Sanomien Musiikkilataamo -palveluissa. 4. elokuuta 2009 kappale oli saataville myös muista digikaupoista. Kappaleen musiikkivideon on ohjannut Misko Iho. Helsinkiläisessä Dubrovnik -ravintolassa kuvatussa videossa esiintyy myös näyttelijä Tommi Korpela. == Kappaleet == # == Listasijoitukset == Lista Paras sijoitus Suomen virallinen latauslista 14 (47/2008) Suomen virallinen singlelista 19 (47/2008) == Lähteet == Luokka:Vuoden 2008 kappaleet Luokka:Kristiina Wheelerin kappaleet
Beauvais

Beauvais (ääntyy ) on kaupunki Pohjois-Ranskassa. Se on Oisen departementin prefektuuri eli pääkaupunki, Picardien alueella (région). Kaupungissa on 55 481 asukasta (2006). Beauvais'ssa ovat asuneet muun muassa runoilija Jean Racine, Ranskan presidentti Félix Faure sekä muotisuunnittelija Hubert de Givenchy. == Nähtävyydet == Beauvais'n merkittävin nähtävyys on sisätiloiltaan maailman korkein goottilainen katedraali, jonka rakentaminen aloitettiin 1225, mutta joka romahti kaksi kertaa rakentamisen aikana (12. marraskuuta 1284 ja 30. huhtikuuta 1573). Katedraalin rakennustyöt lopetettiin vuonna 1605 ja se on edelleen keskeneräinen. Epävakaita rakenteita on myöhemmin vahvistettu sisäpuolisin puu- ja teräsrakentein. Keskeneräisyydestään huolimatta katedraali on kuitenkin käytössä.Tieteen kuvalehti Historia 13/2014, s.46-51 == Urheilu == Beauvais on jalkapallojoukkue AS Beauvais Oisen ja lentopallojoukkue Beauvais Oise U.C:n kotikaupunki. == Lähteet == == Aiheesta muualla == Luokka:Ranskan kaupungit Luokka:Oisen kunnat
Tampereen teknillinen lukio

Tampereen teknillinen lukio on matematiikan ja tekniikan opetusta painottava lukio Tampereella Hervannan kaupunginosassa. Lukiossa opiskelee noin 500 opiskelijaa. Lukion läheisyyden Tampereen yliopiston Hervannan kampuksen ja Tredun vuoksi lukiolla on useita yhteistöitä näiden opintolaitoksien kanssa. == Yleistä == Lukiossa on yli 20 matematiikkakurssia pakollisista aineista logiikkaan ja lineaarialgebraan. Tieto- ja viestintätekniikan osalta kurssitarjottimesta löytyy muun muassa CAD-piirtäminen, 3D-mallintaminen ja koodaaminen, joka järjestetään yhteistyössä Tampereen yliopiston kanssa. On siis mahdollista saada joitain yliopistokursseja tehtyä jo lukiossa. Myös fysiikasta on paljon koulukohtaisia lisäkursseja kuten robotiikkaa. Monet lisäkurssit tehdään yhteistyössä Ammattiopisto Tredun kanssa. Kampuksen kirjastossa on 3D-tulostin, jolla opiskelija voi tulostaa ilmaiseksi omia 3D-tulostuksiaan. Tampereen teknillisen lukion opiskelijat ovat vastuussa Hep!-kampuslehden sisällön tuotannosta. Opiskelijat saavat toimittajakurssilla suunnitella omia sivuja yhteistyössä Tredun kanssa. Lukion rakennus on yhteydessä tredun A rakennukseen ruokalan kautta ja opiskelijat voivat käyttää ruokalan molempia puolia. ==Historia== ===Kaukajärven yhteiskoulu=== Kaukajärven yhteiskoulun kannatusyhdistys perustetaan vuonna 1969. Kaukajärven yhteiskoulu aloittaa toiminnan Vehmaisten vanhan kansakoulun tiloissa syksyllä 1969 rehtorina filosofian maisteri Reijo Peltola. ===Hervannan lukio=== 1973 Kaukajärvi-Hervanta-lukiolle myönnettiin perustamislupa, jonka jälkeen opetusta tarjottiin myös Ahvenisjärven koulussa. Koulu tuli Tampereen kaupungin omistukseen 1. heinäkuuta 1975 ja Hervannan lukio aloitti toimintansa 1. elokuuta 1976. Lukio sijaitsi Opiskelijankadun varrella. ===Tampereen teknillinen lukio=== Hervannan lukion nimi muutettiin kesällä 2012 Tampereen teknilliseksi lukioksi. Uusiin tiloihinsa Hepolamminkadulle lukio muutti vuonna 2014. Tilat sijaitsevat Tredun Hervannan-kampuksen yhteydessä osoitteessa Hepolamminkatu 10. == MATEK-linja == Matematiikka- ja tekniikkalinja (MATEK) on Teknillisen lukion erityinen painotusalue. MATEK- linjalle valitaan vuosittain 54 opiskelijaa erillisellä haulla, jossa painotetaan peruskoulun päättötodistuksen matematiikan ja äidinkielen arvosanoja. MATEK-linjalaiset pääsevät ilmaiseen MATEK-retkeen joka syksy, jossa opiskelijat vierailevat muun muassa Heurekassa ja Olkiluodon ydinvoimalassa. Linja ei käytännössä eroa yleisestä linjasta, sillä myös yleisellä linjalla voi suorittaa MATEK-linjalle tarkoitettuja kursseja. Vastaavasti MATEK-linjalla ei ole pakko suorittaa linjalle suunnattuja erityiskursseja ollenkaan. ==Hervannan lukiossa opiskelleita== *Pia Viitanen, kansanedustaja *Aleksi Tammentie, yleisurheilu, kolmiloikka *Annamari Maaranen, voimistelija *Outi Tanhuanpää, Miss Suomi 1987 *Olli Keskinen, Kummeli == Lähteet == == Aiheesta muualla == *Lukion sivut Luokka:Tampereen lukiot Luokka:Hervanta